

 Tržaška cesta 19, 1000 Ljubljana T: 01 478 80 00

 E: gp.mzi@gov.si

 www.mzi.gov.si

|  |
| --- |
| Številka: 007-176/2025/4 |
| Ljubljana, 24. 9. 2025  |
| EVA 2025-2430-0020 |
| GENERALNI SEKRETARIAT VLADE REPUBLIKE SLOVENIJEGp.gs@gov.si |
| ZADEVA: Soglasje Vlade Republike Slovenije k Spremembi Tarife za izvajanje storitev Javne agencije za civilno letalstvo Republike Slovenije - predlog za obravnavo |
| 1. Predlog sklepov vlade: |
| Na podlagi 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521), [163/22](http://www.uradni-list.si/1/objava.jsp?sop=2022-01-4191) in 57/25 – ZF) in četrtega odstavka 179.m člena Zakona o letalstvu (Uradni list RS, št. 81/10 – uradno prečiščeno besedilo, 46/16, 47/19, 18/23 – ZDU-1O in 85/24 – ZLet-1) v zvezi s prvim odstavkom 304. člena Zakona o letalstvu (Uradni list RS, št. 85/24) je Vlada Republike Slovenije na .………… seji dne …………. sprejela naslednjiS K L E P:Vlada Republike Slovenije daje soglasje k Spremembi Tarife za izvajanje storitev Javne agencije za civilno letalstvo Republike Slovenije.Barbara Kolenko Helblgeneralna sekretarka |
| Prejmejo:* Ministrstvo za infrastrukturo
* Ministrstvo za finance
* Služba vlade Republike Slovenije za zakonodajo
* Javna agencija za civilno letalstvo Republike Slovenije
 |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov** |
| **3.a Osebe, odgovorne za strokovno pripravo in usklajenost gradiva:** |
| Tomaž Pečnik, generalni direktor Direktorata za letalski in pomorski promet, Ministrstvo za infrastrukturoSabina Dolinšek Popadić, vodja Sektorja za letalstvo, Ministrstvo za infrastrukturoMag. Nataša Kokol Car, sekretarka, Sektor za letalstvo, Ministrstvo za infrastrukturo |
| **3.b Zunanji strokovnjaki, ki so sodelovali pri pripravi dela ali celotnega gradiva:** |
| / |
| **4. Predstavniki vlade, ki bodo sodelovali pri delu državnega zbora:** |
| **/** |
| 5. Kratek povzetek gradiva: |
| Javna agencija za civilno letalstvo Republike Slovenije (v nadaljnjem besedilu: agencija) se financira s prihodki iz proračuna Republike Slovenije, prihodki iz pristojbin in povračil stroškov, ki jih v skladu s tarifo vplačajo prosilci in imetniki certifikatov in drugih listin, ki jih izdaja agencija, s prihodki iz povračil za izvedene certifikacijske postopke, druge izdane posamične pravne akte in izvedene naloge stalnega nadzora, ki jih agencija pogodbeno opravi za potrebe Agencije Evropske unije za varnost v letalstvu ali druge pristojne letalske organe in s prihodki od drugih dejavnosti. Skladno z Zakonom o javnih agencijah (Uradni list RS, št. 52/02, 51/04 – EZ-A in 33/11 – ZEKom-C; v nadaljnjem besedilu: ZJA) se višina plačil za storitve, ki jih opravlja javna agencija, določi glede na potrebno pokrivanje stroškov posamezne storitve javne agencije ter glede na načrtovane cilje in naloge, določene v programu dela javne agencije.Tarife se oblikujejo na način, kot se oblikujejo takse in dajatve, ki jih obračunava Agencije Evropske unije za varnost v letalstvu. Temeljno načelo pri pripravi spremembe tarife je bilo, da morajo sredstva, ki jih agencija pridobi s prihodki od pristojbin in povračil stroškov, ob čim manjši obremenitvi prosilcev in imetnikov certifikatov, zagotavljati nemoteno, razvojno in dolgoročno delo agencije.Agencija že od leta 2020 na tarifi ustvarja presežek odhodkov nad prihodki, zato je potrebno uskladiti vrednost točke skladno z naraščajočimi odhodki. Vrednost točke se ni spremenila od 15. 7. 2017, zato se predlaga, da se vrednost točke poviša iz 8 EUR na 10 EUR, kar predstavlja 25 % povišanje cene. Stopnja inflacije je v obdobju od začetka avgusta 2017 do konca aprila 2025 znašala 28,5 %. Stroški povprečne mesečne bruto plače za javni sektor so se v obdobju od začetka avgusta 2017 do konca februarja 2025 povišali za 47,9 %. Na podlagi navedenega, je povišanje vrednosti točke utemeljeno.V skladu s četrtim odstavkom 179.m Zakona o letalstvu (Uradni list RS, št. 81/10 – uradno prečiščeno besedilo, 46/16, 47/19, 18/23 – ZDU-1O in 85/24 – ZLet-1) se pristojbine in plačila stroškov zaračunavajo na podlagi tarife, ki jo izda agencija po predhodnem soglasju vlade. V skladu z 41. členom ZJA je agencija objavila obvestilo o spremembi tarife na svoji spletni strani,[[1]](#footnote-1) prav tako pa je bilo obvestilo o spremembi tarife objavljeno na portalu E-demokracija.[[2]](#footnote-2) Namen objav je, da uporabniki storitev lahko podajo svoje mnenje, pripombe in predloge glede načrtovane spremembe tarife. |
| 6. Presoja posledic za: |
| a) | javnofinančna sredstva nad 40.000 EUR v tekočem in naslednjih treh letih | **DA** |
| b) | usklajenost slovenskega pravnega reda s pravnim redom Evropske unije | **NE** |
| c) | administrativne posledice | **NE** |
| č) | gospodarstvo, zlasti mala in srednja podjetja ter konkurenčnost podjetij | **NE** |
| d) | okolje, vključno s prostorskimi in varstvenimi vidiki | **NE** |
| e) | socialno področje | **NE** |
| f) | dokumente razvojnega načrtovanja:* nacionalne dokumente razvojnega načrtovanja
* razvojne politike na ravni programov po strukturi razvojne klasifikacije programskega proračuna
* razvojne dokumente Evropske unije in mednarodnih organizacij
 | **NE** |
| 7.a Predstavitev ocene finančnih posledic nad 40.000 EUR:Finančne posledice za javnofinančna sredstva v tekočem in naslednjih treh letih bodo presegle 40.000 EUR. Agencija ocenjuje, da bo po spremembi tarife imela letno za 450.000 EUR več prihodkov. Gre za oceno, saj zanesljivega izračuna zaradi številnih spremenljivk (kot je na primer tudi gospodarska situacija) ni mogoče naredit.Potrebno pa je navesti še, da se tudi odhodki zaradi drugih dejavnikov povečujejo (npr. povečanje stroškov dela zaradi nove plačne reforme, dodatnih treh novih zaposlitev skladno z ZKN, povečanje materialnih stroškov vezano na nove oz. razširjene naloge dodeljene na podlagi novega Zakona o letalstvu (Uradni list RS, št. 85/24), tako da se posledično ne pričakuje večji vpliv na skupni finančni izid (presežek prihodkov nad odhodki), kot tudi ne vpliv na izvajanje in plačilo nalog, ki se zagotavljajo s plačili iz proračuna Republike Slovenije. |
| I. Ocena finančnih posledic, ki niso načrtovane v sprejetem proračunu |
|  | Tekoče leto (t) | t + 1 | t + 2 | t + 3 |
| Predvideno povečanje (+) ali zmanjšanje (**–**) prihodkov državnega proračuna  |  |  |  |  |
| Predvideno povečanje (+) ali zmanjšanje (**–**) prihodkov občinskih proračunov  |  |  |  |  |
| Predvideno povečanje (+) ali zmanjšanje (**–**) odhodkov državnega proračuna  |  |  |  |  |
| Predvideno povečanje (+) ali zmanjšanje (**–**) odhodkov občinskih proračunov |  |  |  |  |
| Predvideno povečanje (+) ali zmanjšanje (**–**) obveznosti za druga javnofinančna sredstva |  |  |  |  |
| II. Finančne posledice za državni proračun |
| II.a Pravice porabe za izvedbo predlaganih rešitev so zagotovljene: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke | Znesek za tekoče leto (t) | Znesek za t + 1 |
|  |  |  |  |  |
|  |  |  |  |  |
| SKUPAJ |  |  |
| II. b Manjkajoče pravice porabe bodo zagotovljene s prerazporeditvijo: |
| Ime proračunskega uporabnika  | Šifra in naziv ukrepa, projekta | Šifra in naziv proračunske postavke  | Znesek za tekoče leto (t) | Znesek za t + 1  |
|  |  |  |  |  |
|  |  |  |  |  |
| SKUPAJ |  |  |
| II. c Načrtovana nadomestitev zmanjšanih prihodkov in povečanih odhodkov proračuna: |
| Novi prihodki | Znesek za tekoče leto (t) | Znesek za t + 1 |
|  |  |  |
|  |  |  |
|  |  |  |
| SKUPAJ |  |  |
| **OBRAZLOŽITEV:**1. **Ocena finančnih posledic, ki niso načrtovane v sprejetem proračunu**

V zvezi s predlaganim vladnim gradivom se navedejo predvidene spremembe (povečanje, zmanjšanje):* prihodkov državnega proračuna in občinskih proračunov,
* odhodkov državnega proračuna, ki niso načrtovani na ukrepih oziroma projektih sprejetih proračunov,
* obveznosti za druga javnofinančna sredstva (drugi viri), ki niso načrtovana na ukrepih oziroma projektih sprejetih proračunov.
1. **Finančne posledice za državni proračun**

Prikazane morajo biti finančne posledice za državni proračun, ki so na proračunskih postavkah načrtovane v dinamiki projektov oziroma ukrepov:**II.a Pravice porabe za izvedbo predlaganih rešitev so zagotovljene:**Navedejo se proračunski uporabnik, ki financira projekt oziroma ukrep; projekt oziroma ukrep, s katerim se bodo dosegli cilji vladnega gradiva, in proračunske postavke (kot proračunski vir financiranja), na katerih so v celoti ali delno zagotovljene pravice porabe (v tem primeru je nujna povezava s točko II.b). Pri uvrstitvi novega projekta oziroma ukrepa v načrt razvojnih programov se navedejo:* proračunski uporabnik, ki bo financiral novi projekt oziroma ukrep,
* projekt oziroma ukrep, s katerim se bodo dosegli cilji vladnega gradiva, in
* proračunske postavke.

Za zagotovitev pravic porabe na proračunskih postavkah, s katerih se bo financiral novi projekt oziroma ukrep, je treba izpolniti tudi točko II. b, saj je za novi projekt oziroma ukrep mogoče zagotoviti pravice porabe le s prerazporeditvijo s proračunskih postavk, s katerih se financirajo že sprejeti oziroma veljavni projekti in ukrepi.**II. b Manjkajoče pravice porabe bodo zagotovljene s prerazporeditvijo:**Navedejo se proračunski uporabniki, sprejeti (veljavni) ukrepi oziroma projekti, ki jih proračunski uporabnik izvaja, in proračunske postavke tega proračunskega uporabnika, ki so v dinamiki teh projektov oziroma ukrepov ter s katerih se bodo s prerazporeditvijo zagotovile pravice porabe za dodatne aktivnosti pri obstoječih projektih oziroma ukrepih ali novih projektih oziroma ukrepih, navedenih v točki II.a.**II. c Načrtovana nadomestitev zmanjšanih prihodkov in povečanih odhodkov proračuna:**Če se povečani odhodki (pravice porabe) ne bodo zagotovili tako, kot je določeno v točkah II. a in II. b, je povečanje odhodkov in izdatkov proračuna mogoče na podlagi zakona, ki ureja izvrševanje državnega proračuna (npr. priliv namenskih sredstev EU). Ukrepanje ob zmanjšanju prihodkov in prejemkov proračuna je določeno z zakonom, ki ureja javne finance, in zakonom, ki ureja izvrševanje državnega proračuna. |
| 7.b Predstavitev ocene finančnih posledic pod 40.000 EUR:/ |
| **8. Predstavitev sodelovanja z združenji občin:** |
| Vsebina predloženega gradiva (predpisa) vpliva na:* + pristojnosti občin,
	+ delovanje občin,
	+ financiranje občin.
 | **NE** |
| Gradivo (predpis) je bilo poslano v mnenje: * Skupnosti občin Slovenije SOS: **NE**
* Združenju občin Slovenije ZOS: **NE**
* Združenju mestnih občin Slovenije ZMOS: **NE**

Predlogi in pripombe združenj so bili upoštevani:* v celoti,
* večinoma,
* delno,
* niso bili upoštevani.

Bistveni predlogi in pripombe, ki niso bili upoštevani. |
| **9. Predstavitev sodelovanja javnosti:** |
| Gradivo je bilo predhodno objavljeno na spletni strani predlagatelja: | **DA** |
| Objava na portalu E-demokracija: od 18. 6. 2025 do 4. 7. 2025Objava na spletni strani agencije: od 18. 6. 2025 do 4. 7. 2025 |
| V razpravo so bili vključeni: * nevladne organizacije,
* predstavniki zainteresirane javnosti,
* predstavniki strokovne javnosti,
* občine in združenja občin ali pa navedite, da se gradivo ne nanaša nanje.

Mnenja, predlogi in pripombe z navedbo predlagateljev (imen in priimkov fizičnih oseb, ki niso poslovni subjekti, ne navajajte):V času objave gradiva na portalu E-demokracija sta bili prejeti dve pripombi dveh fizičnih oseb:1. »Menim, da je višanje tarife, nesmiselno, saj niti osnovnih nalog ne opravljajo redno, kaj šele, da bi svoje delo opravljali profesionalno in v še večjem obsegu. Naj najprej zagotovijo osnovno dejavnost v vsaj določenem delu, in naj potem, ko se bo obseg del povečal, zahtevajo višanje tarife. Sicer, pa bi agencija brez večjih problemov, del svojih nalog, ki jih ne more opravljati, lahko prenesla na Letalsko zvezo, in bi s tem olajšala delo Agencije.«.
2. »Z predlogom o Spremembi Tarife za izvajanje storitev Javne agencije za civilno letalstvo Republike Slovenije, se ne strinjam!«.

Upoštevani so bili:* v celoti,
* večinoma,
* delno,
* niso bili upoštevani.

Bistvena mnenja, predlogi in pripombe, ki niso bili upoštevani, ter razlogi za neupoštevanje:Glede na to, da sta bili podani zelo splošni pripombi o nestrinjanju, brez konkretnih pojasnil ali argumentov, pripomb ni bilo mogoče upoštevati. |
| **10. Pri pripravi gradiva so bile upoštevane zahteve iz Resolucije o normativni dejavnosti:** | **NE** |
| **11. Gradivo je uvrščeno v delovni program vlade:** | **NE** |
| Mag. Alenka Bratušek  MINISTRICA |

Priloge:

* Priloga 1: predlog sklepa Vlade Republike Slovenije
* Priloga 2: obrazložitev sklepa Vlade Republike Slovenije
* Priloga 3: predlog Spremembe Tarife za izvajanje storitev Javne agencije za civilno letalstvo Republike Slovenije
* Priloga 4: sklep Sveta Javne agencije za civilno letalstvo Republike Slovenije

**PRILOGA 1**

**PREDLOG SKLEPA**

Na podlagi 21. člena Zakona o Vladi Republike Slovenije (Uradni list RS, št. [24/05](http://www.uradni-list.si/1/objava.jsp?sop=2005-01-0823) – uradno prečiščeno besedilo, [109/08](http://www.uradni-list.si/1/objava.jsp?sop=2008-01-4694), [38/10](http://www.uradni-list.si/1/objava.jsp?sop=2010-01-1847) – ZUKN, [8/12](http://www.uradni-list.si/1/objava.jsp?sop=2012-01-0268), [21/13](http://www.uradni-list.si/1/objava.jsp?sop=2013-01-0787), [47/13](http://www.uradni-list.si/1/objava.jsp?sop=2013-01-1783) – ZDU-1G, [65/14](http://www.uradni-list.si/1/objava.jsp?sop=2014-01-2739), [55/17](http://www.uradni-list.si/1/objava.jsp?sop=2017-01-2521), [163/22](http://www.uradni-list.si/1/objava.jsp?sop=2022-01-4191) in 57/25 – ZF) in četrtega odstavka 179.m člena Zakona o letalstvu (Uradni list RS, št. 81/10 – uradno prečiščeno besedilo, 46/16, 47/19, 18/23 – ZDU-1O in 85/24 – ZLet-1) v zvezi s prvim odstavkom 304. člena Zakona o letalstvu (Uradni list RS, št. 85/24) je Vlada Republike Slovenije na .………… seji dne …………. sprejela naslednji

S K L E P:

Vlada Republike Slovenije daje soglasje k Spremembi Tarife za izvajanje storitev Javne agencije za civilno letalstvo Republike Slovenije.

Barbara Kolenko Helbl

generalna sekretarka

Prejmejo:

* Ministrstvo za infrastrukturo
* Ministrstvo za finance
* Služba vlade Republike Slovenije za zakonodajo
* Javna agencija za civilno letalstvo Republike Slovenije

**PRILOGA 2**

**OBRAZLOŽITEV PREDLOGA SKLEPA VLADE REPUBLIKE SLOVENIJE**

1. **JAVNA AGENCIJA ZA CIVILNO LETALSTVO REPUBLIKE SLOVENIJE**

Javna agencija za civilno letalstvo Republike Slovenije (v nadaljnjem besedilu: agencija) je ustanovljena na podlagi Zakona o letalstvu (Uradni list RS, št. 81/10 – uradno prečiščeno besedilo, 46/16, 47/19, 18/23 – ZDU-1O in 85/24 – ZLet-1; v nadaljnjem besedilu: ZLet). Agencija je pravna oseba javnega prava; je letalski upravni in nadzorni organ s področja letalskih predpisov in pravnih aktov s področja varnosti in varovanja v civilnem letalstvu, ki veljajo oziroma se uporabljajo v Republiki Sloveniji. Opravlja naloge v skladu z ZLet in predpisi o javnih agencijah, če z letalskimi predpisi, ki veljajo oziroma se uporabljajo v Republiki Sloveniji, ni določeno drugače.

Poslanstvo agencije je prispevati k zaščiti javnega interesa na področju civilnega letalstva z izvrševanjem upravnih, regulativnih, nadzornih in strokovnih nalog ter zagotavljanjem varnosti, rednosti in nemotenosti zračnega prometa. Z neodvisnim in strokovnim nadzorom, doslednim izvajanjem zakonodaje in spodbujanjem ter ozaveščanjem širše javnosti glede najboljših praks prispeva k visoki ravni varnosti, okoljske odgovornosti ter kakovosti storitev za uporabnike letalskega sistema. Agencija se zavzema za sodelovanje z domačimi in mednarodnimi partnerji ter spodbujanje inovacij in razvoja v letalski industriji.

Vizija agencije je biti zaupanja vredna ustanova na področju civilnega letalstva, ki s svojo strokovnostjo, inovativnostjo, dostopnostjo in zavezanostjo razvoju letalstva prispeva k varnemu, učinkovitemu in okolju prijaznemu letalskemu sistemu.

Agencija si pri izvrševanju javnih pooblastil prizadeva biti zgled odličnosti med subjekti javnega sektorja doma, pa tudi v primerjavi z drugimi tujimi pristojnimi organi na področju civilnega letalstva. S tem namenom si prizadeva spodbujati sodelovanje med nacionalnimi deležniki, tako tistimi, povezanimi z letalstvom, kot tistimi, s katerimi agencija deli statusno-pravni položaj, na mednarodni ravni pa predvsem s tujimi pristojnimi organi ter mednarodnimi subjekti na področju civilnega letalstva.

Deluje na podlagi vrednot, ki vodijo njeno delo in zagotavljajo kakovostno opravljanje nalog ter doseganje strateških ciljev. Te vrednote so:

Kakovost
Agencija je zavezana najvišjim standardom kakovosti pri izvajanju vseh nalog in storitev. Njen cilj je nenehno izboljševanje procesov, da bi zagotovili vrhunsko podporo njenim uporabnikom, vključno s prilagajanjem njenega poslovanja njihovim potrebam.

Znanje
Strokovnost in nenehno nadgrajevanje znanja sta temelja delovanja agencije. Z vlaganjem v usposabljanje zaposlenih in spremljanje razvoja na področju civilnega letalstva zagotavlja kompetentnost in zanesljivost.

Razvoj
Spodbuja inovacije in trajnostni razvoj civilnega letalstva. Njeno delo temelji na podpori sodobnih tehnologij in iskanju rešitev za prihodnje izzive letalske industrije.

Dobri medsebojni odnosi, sodelovanje in preglednost

Gradi kulturo zaupanja, spoštovanja in odprte komunikacije. Verjame, da je preglednost osnovni pogoj tako za dobre odnose med zaposlenimi kot za sodelovanje z zunanjimi deležniki, kar je ključno za doseganje skupnih ciljev.

Ciljna usmerjenost in zavzetost

Osredotočena je na doseganje zastavljenih ciljev in uresničevanje svojega poslanstva. Z zavzetostjo, odgovornostjo in proaktivnim načinom dela si prizadeva za učinkovitost in uspešnost.

Odzivnost
Agencija se hitro in učinkovito odziva na potrebe uporabnikov, spremembe v zakonodaji ter izzive v letalskem sektorju. Njen cilj je zagotavljanje pravočasnih in ustreznih rešitev.

Družbena odgovornost

Zavzema se za trajnostne prakse in odgovorno delovanje do okolja, družbe in gospodarstva. Njene odločitve temeljijo na ravnovesju med potrebami današnjega časa in odgovornostjo do prihodnjih generacij.

Agencija opravlja strokovne naloge, odloča v upravnih zadevah, izvaja regulativne in nadzorne naloge, povezane z varnostjo zračnega prometa in varovanjem civilnega letalstva, ter nadzoruje izvajanje letalskih predpisov, ki veljajo oziroma se uporabljajo v Republiki Sloveniji in so v njeni pristojnosti, in s temi predpisi povezane prekrškovne postopke, razen s tem povezanih nalog, za katere so pristojni organi Evropske unije in ministrstvo, pristojno za promet.

Strokovne naloge agencije so:

* spremljanje stanja razvoja in varnosti civilnega letalstva v Republiki Sloveniji in v mednarodnem okviru;
* pripravljanje strokovnih gradiv za sprejem predpisov*;*
* izdelava analiz, študij in drugih strokovnih gradiv s področja civilnega letalstva za lastne potrebe in potrebe ministrstva, pristojnega za promet, v skladu z letnim programom dela;
* statistično poročanje in statistične raziskave;
* predlaganje in izvajanje ukrepov, določenih z državnim programom varnosti;
* sodelovanje z Evropsko agencijo za varnost v letalstvu v okviru delovnega področja;
* sodelovanje v mednarodnih zadevah na strokovnem področju;
* druge strokovne naloge v skladu z letalskimi predpisi, ki veljajo oziroma se uporabljajo v Republiki Sloveniji.

Odločanje agencije v upravnih zadevah obsega:

* odločanje v upravnih zadevah na področjih iz svoje pristojnosti;
* izvajanje drugih nalog odločanja v upravnih zadevah, določenih z letalskimi predpisi, ki veljajo oziroma se uporabljajo v Republiki Sloveniji.

Regulativne naloge agencije so:

* izdaja plovnostno-tehničnih zahtev;
* izdaja operativno-tehničnih zahtev;
* izdaja direktiv o varnosti;
* izdaja priročnikov za delo nadzornega osebja agencije;
* izdaja certifikacijskih specifikacij;
* izdaja sprejemljivih načinov skladnosti in navodil;
* druge regulativne naloge, določene z letalskimi predpisi, ki veljajo oziroma se uporabljajo v Republiki Sloveniji.

Nadzorne in prekrškovne naloge agencije so:

* izvajanje stalnega nadzora na področjih iz svoje pristojnosti;
* izvajanje prekrškovnih nalog na področjih iz svoje pristojnosti;
* izvajanje nadzora nad izvajanjem letalskih predpisov na področjih iz svoje pristojnosti;
* nadzor varnosti zrakoplovov iz tretjih držav, ki pristajajo na letališčih v Republiki Sloveniji;
* druge nadzorne in prekrškovne naloge, določene z letalskimi predpisi, ki veljajo oziroma se uporabljajo v Republiki Sloveniji.

Agencija opravlja še naslednje naloge:

* na zahtevo ministrstva, pristojnega za promet, daje strokovna mnenja v zadevah na področju iz svoje pristojnosti;
* izvaja raziskave za izboljšanje letalske varnosti;
* predlaga spremembe letalskih predpisov in drugih pravnih aktov na področju letalske varnosti.

Agencija s strokovnjaki na področju letalskih operacij, vzdrževanja, plovnosti, licenc, letališč in vzletišč, navigacijskih služb zračnega prometa ter varovanja civilnega letalstva s stalnim izvajanjem nadzora zagotavlja stalno izvajanje predpisov in pravnih aktov s področja letalstva pri vseh subjektih, ki se ukvarjajo z letalsko dejavnostjo. Ta dolžnost izhaja iz Čikaške konvencije o mednarodnem civilnem letalstvu ter veljavnih evropskih in nacionalnih pravnih aktov. Druga naloga agencije je zagotavljanje certifikacijskih postopkov, ki bodo slovenskim in drugim proizvajalcem letalskih proizvodov omogočili ustrezno podporo pri zagotavljanju letalske varnosti, razvoju in trženju.

Strateški cilji agencije so:

1. Izboljšanje varnosti civilnega letalstva.

Agencija bo še nadalje izvajala ukrepe za zagotavljanje visoke ravni varnosti v civilnem letalstvu, vključno z nadzorom nad skladnostjo s predpisi, obvladovanjem varnostnih tveganj in izboljšanjem varnostnih standardov v skladu z mednarodnimi standardi Mednarodne organizacije civilnega letalstva (*angl. International Civil Aviation Organisation;* v nadaljnjem besedilu: ICAO) in Agencije Evropske unije za varnost v letalstvu (*angl. European Union Aviation Safety Agency;* v nadaljnjem besedilu:EASA).

1. Varovanje civilnega letalstva pred dejanji nezakonitega vmešavanja.
2. Povečanje učinkovitosti upravnih postopkov in digitalizacija storitev.

Agencija si bo prizadevala za kar najboljšo izvedbo (optimizacijo) uveljavljenih upravnih postopkov z uvedbo digitalnih rešitev (vključno z uporabo orodij umetne inteligence), ki bodo povečale učinkovitost in dostopnost storitev, zmanjšale birokratske ovire ter pospešile postopek certificiranja in nadzora.

1. Krepitev sodelovanja z evropskimi in mednarodnimi subjekti.

Agencija bo krepila sodelovanje z evropskimi in mednarodnimi deležniki, kot so EASA, EUROCONTROL in ICAO, z namenom harmonizacije postopkov ter zagotavljanja skladnosti.

1. Usposabljanje in razvoj človeških virov.

Agencija bo spodbujala in krepila usposabljanje ter razvoj svojih strokovnjakov ter ohranjanje njihovih ključnih kompetenc. Pomembno bo tudi spodbujanje kulture varnosti med zaposlenimi in zunanjo javnostjo ter povečevanje zadovoljstva zaposlenih kot temelja za dolgoročno uspešno delovanje agencije.

1. Povečanje prepoznavnosti in mednarodne konkurenčnosti slovenskega letalskega sektorja.

Agencija bo krepila promocijo slovenskega letalskega sektorja in njegovih prednosti s poudarkom na sodelovanju z industrijo.

1. **FINANCIRANJE AGENCIJE**

Agencija se financira s prihodki iz proračuna Republike Slovenije, prihodki iz pristojbin in povračil stroškov, ki jih v skladu s tarifo vplačajo prosilci in imetniki certifikatov in drugih listin, ki jih izdaja agencija, s prihodki iz povračil za izvedene certifikacijske postopke, druge izdane posamične pravne akte in izvedene naloge stalnega nadzora, ki jih agencija pogodbeno opravi za potrebe EASA ali druge pristojne letalske organe, in s prihodki od drugih dejavnosti.

Iz proračuna se financirajo splošne varnostne naloge in programi agencije, izvajanje strokovnih in razvojnih nalog, mednarodno sodelovanje, nadzor nad izvajanjem letalskih predpisov in prekrškovni postopki ter druge naloge, ki jih agencija izvaja za potrebe drugih državnih organov. Iz proračuna se financirajo tudi certifikacijske in podobne naloge, če je to potrebno zaradi vzdrževanja potrebnega osebja in usposobljenosti agencije, kadar zaradi premajhnega obsega prihodkov iz pristojbin in povračila stroškov ni mogoče zagotoviti stalne usposobljenosti agencije za izvajanje predpisanih nalog.

S prihodki od pristojbin in povračil stroškov se financirajo naloge odločanja v upravnih zadevah oziroma certificiranja, naloge stalnega nadzora ter druge naloge, povezane z izdajanjem listin in stalnim nadzorom iz pristojnosti agencije.

Večji del prihodkov za izvajanje nalog agencija pridobi s prihodki iz pristojbin in povračil stroškov, ki jih v skladu s tarifo vplačajo prosilci in imetniki certifikatov in drugih listin, ki jih izdaja agencija, prihodki iz povračil za izvedene certifikacijske postopke, druge izdane posamične pravne akte in izvedene naloge stalnega nadzora, ki jih agencija pogodbeno opravi za potrebe EASA ali druge pristojne letalske organe, ter s prihodki od lastnih dejavnosti. Tarife se oblikujejo na enak način, kot se oblikujejo takse in dajatve, ki jih obračunava EASA (Izvedbena uredba Komisije (EU) 2019/2153 z dne 16. decembra 2019 o taksah in pristojbinah, ki jih zaračunava Agencija Evropske unije za varnost v letalstvu, in razveljavitvi Uredbe (EU) št. 319/2014 (UL L št. 327 z dne 17. 12. 2019, str. 36).

Ker agencija ne izvaja izključno storitev, ki se lahko zaračunavajo sorazmerno tržni vrednosti dejavnosti, se financira tudi iz proračuna Republike Slovenije in s prihodki od drugih dejavnosti. Zaradi zagotovitve preglednosti financiranja, ob tem pa tudi preglednosti obsega sredstev, ki se zagotavljajo iz proračuna, ter višine pristojbin in stroškov, ki jih plačajo zavezanci, so določeni viri financiranja za posamezne skupine nalog, ki ji opravlja agencija. Za način oblikovanja tarif se zahteva upoštevanje zahtev iz predpisov Evropske unije, ki je vzpostavila pregleden ter nadzorljiv sistem taks in dajatev, ki jih obračuna EASA.

Za poslovno leto 2025 so v skladu s Programom dela in finančnim načrtom za leti 2025 in 2026 predvidena naslednja finančna sredstva za financiranje agencije v letu 2025:

|  |  |
| --- | --- |
| **NAMEN**  | **Skupaj v EUR**  |
| Proračun | 1.621.800  |
| Tarife\* | 1.950.000  |
| Pristojbine  | 636.500  |
| Lastna in druga dejavnost  | 15.000  |
| Povračilo stroškov EC  | 5.000  |
| Prihodki od avtomatov  | 1.200  |
| Obresti | 80.000  |
| **Skupna vsota**  | **4.309.500**  |

*Opomba:*

*\* Sprememba obsega prejetih sredstev iz naslova tarif – kot posledica te spremembe – ni prikazana v zgornji preglednici.*

Za poslovno leto 2025 so v skladu s Programom dela in finančnim načrtom za leti 2025 in 2026 predvideni naslednji odhodki agencije v letu 2025:

|  |  |
| --- | --- |
| **NAMEN**  | **Skupaj v EUR** |
| Plače | 3.997.000  |
| Materialni stroški | 918.800  |
| **Skupna vsota**  | **4.915.800**  |

Glede na vire financiranja agencija v letu 2025 predvideva, da bo iz naslova proračuna Republike Slovenije imela za 1.699.392 evrov odhodkov, iz naslova pristojbin na zračnih poteh v višini 741.794 evrov in odhodkov iz naslova tarife v višini 2.474.614 evrov.

Agencija že od leta 2020 na tarifi ustvarja presežek odhodkov nad prihodki, zato predlaga uskladitev cene z naraščajočimi odhodki. Po spremembi – tako ocenjuje agencija – bo imela letno za 450.000 evrov več prihodkov.

1. **NAČELA PRI PRIPRAVI SPREMEMBE TARIFE**

Temeljno načelo pri pripravi spremembe tarife je bilo, da morajo sredstva, ki jih agencija pridobi s prihodki od pristojbin in povračil stroškov, ob čim manjši obremenitvi prosilcev in imetnikov certifikatov zagotavljati nemoteno, razvojno in dolgoročno delo agencije.

Vrednost točke se ni spremenila od 15. julija 2017. S spremembo te tarife se predlaga povišanje vrednosti točke z osem na deset evrov.

1. **POVZETEK GLAVNIH REŠITEV VELJAVNE TARIFE**

Tarifa za izvajanje storitev Javne agencije za civilno letalstvo Republike Slovenije (Uradni list RS, št. [38/17](https://www.uradni-list.si/glasilo-uradni-list-rs/vsebina/2017-01-1948), [40/17](https://www.uradni-list.si/glasilo-uradni-list-rs/vsebina/2017-21-2064) – popr., [202/20](https://www.uradni-list.si/glasilo-uradni-list-rs/vsebina/2020-01-3692), [82/24](https://www.uradni-list.si/glasilo-uradni-list-rs/vsebina/2024-01-2430) in [85/24](https://www.uradni-list.si/glasilo-uradni-list-rs/vsebina/2024-01-2517) – ZLet-1) se vsebinsko deli na splošne določbe, v katerih so opredeljene osnovne postavke, na katere se nanaša tarifa. Višina tarife je določena v točkah, pri čemer se vsako leto vrednost točke vnovič preveri, in sicer na podlagi dejanskih stroškov, povezanih z opravljanjem storitev iz te tarife. V splošnih določbah so navedeni način plačila tarife, plačilo storitev v tujini, izjeme pri postopku certifikacije ter tudi navedbe o tem, kakšne so obveznosti predlagateljev in pomen posameznih izrazov, uporabljenih v tarifi.

Drugi del tarife je namenjen storitvam javne agencije in je podrobno razdeljen po šestih področjih, ki so plovnost; certifikacija in register zrakoplovov; licenciranje osebja; letalske operacije; letališča, vzletišča in ovire; varovanje in navigacijske službe zračnega prometa. V okviru tega dela tarife je več kot 500 različnih postavk.

Na koncu je dodano še splošno poglavje, v katerem so navedene dodatne ure svetovanja ali strokovnega dela. Veljajo kot dodatne ure, ki niso zajete v tarife za vseh šest področij.

**PRILOGA 3**

**PREDLOG SPREMEMBE TARIFE ZA IZVAJANJE STORITEV JAVNE AGENCIJE ZA CIVILNO LETALSTVO REPUBLIKE SLOVENIJE**

Na podlagi 40. člena Zakona o javnih agencijah (Uradni list RS, št. 52/02, 51/04 – EZ-A in 33/11 – ZEKom-C), četrtega odstavka 244. člena v zvezi z dvajsetim odstavkom 306. člena Zakona o letalstvu (Uradni list RS, št. 85/24) in 32. člena Sklepa o ustanovitvi Javne agencije za civilno letalstvo Republike Slovenije (Uradni list RS, št. 81/10 in 85/24 – ZLet-1) po predhodnem soglasju Vlade Republike Slovenije svet Javne agencije za civilno letalstvo Republike Slovenije izdaja

**SPREMEMBO TARIFE**

**za izvajanje storitev Javne agencije za civilno letalstvo Republike Slovenije**

1. **člen**

V Tarifi za izvajanje storitev Javne agencije za civilno letalstvo Republike Slovenije (Uradni list RS, št. 38/17, 40/17 – popr., 202/20, 82/24 in 85/24 – ZLet-1) se v 2. členu prvi odstavek spremeni tako, da se glasi:

»(1) Vrednost posamezne storitve v tej tarifi je določena s številom točk. Vrednost ene točke znaša 10 eurov (z besedo: deset eurov). Cena storitve se ugotovi tako, da se število točk posamezne storitve pomnoži z vrednostjo točke.«.

**PREHODNA IN KONČNA DOLOČBA**

1. **člen**

Postopki, ki so bili začeti pred uveljavitvijo spremembe tarife, se dokončajo po dosedanjih predpisih.

1. **člen**

Sprememba tarife začne veljati naslednji dan po objavi v Uradnem listu Republike Slovenije.

Št.

Ljubljana, \_\_. \_\_\_\_\_\_ 2025

EVA 2025-2430-0020

Sabina Golob

predsednica sveta agencije

Vlada Republike Slovenije je s sklepom št. \_\_\_\_\_\_\_\_\_ z dne \_\_.\_\_. 2025 dala soglasje k spremembi tarife.

**Obrazložitev spremembe Tarife za izvajanje storitev Javne agencije za civilno letalstvo Republike Slovenije**

Tarifa za izvajanje storitev Javne agencije za civilno letalstvo Republike Slovenije (Uradni list RS, št. 38/17, 40/17 – popr., 202/20, 82/24 in 85/24 – ZLet-1) predvideva neposredno plačevanje agenciji za opravljanje nalog v okviru njenih pooblastil in pristojnosti. Razlogi za sprejem spremembe tarife:

1. financiranje agencije s prihodki iz pristojbin in povračila stroškov, ki jih v skladu s tarifo vplačajo prosilci in imetniki certifikatov in drugih listin, ki jih izdaja agencija, da zbrana plačila pokrijejo stroške, ki jih ima agencija z izvrševanjem določb zakona, ki ureja letalstvo, in sorazmerni delež stroškov delovanja podpornih služb agencije;
2. vrednost točke se ni spremenila od sredine leta 2017 (osem let), zaradi česar je treba vrednost točke uskladiti s povišanimi stroški dela agencije. Stopnja inflacije v obdobju od začetka avgusta 2017 do konca aprila 2025 je 28,5-odstotna; stroški povprečne mesečne bruto plače za javni sektor so se v obdobju od začetka avgusta 2017 do konca februarja 2025 povišali za 47,9 %;
3. nadaljnje omogočanje neodvisnosti agencije pri izvajanju nalog v okviru njenih pristojnosti;
4. predvidevanje porabe sredstev agencije v skladu z vnaprej opredeljenimi cilji.

Na podlagi sprejete spremembe tarife želi agencija doseči zlasti:

1. zagotavljanje pogojev za visoko raven letalske varnosti,
2. zagotavljanje ustreznega nadzora z zadostno zasedbo strokovno usposobljenih in kompetentnih ljudi,
3. zagotavljanje pogojev za razvoj vseh letalskih subjektov v Sloveniji – tako letalske industrije kot splošnega in športnega letalstva,
4. izvajanje nove zakonodaje (Zakon o letalstvu (Uradni list RS, št. 85/24) in uredb EU/EC ter strokovni nadzor njihovega izvajanja,
5. osredotočenje na nadzor, usmerjen k rezultatom (*angl. performance driven*), ter oceno, ki temelji na izpostavljenosti tveganja (*angl. risk-based assessment*),
6. vzdrževanje in nenehno izboljševanje sistema upravljanja kakovosti in varnosti, ki zagotavlja, da agencija svoje naloge izvaja uspešno, učinkovito, kakovostno ter v skladu z veljavno zakonodajo,
7. vzdrževanje in ohranjanje kompetentnosti vseh zaposlenih v agenciji,
8. vzdrževanje državnega sistema letalske varnosti (*angl*. *State Safety Programme – SSP*), kakor tudi sistema upravljanja letalske varnosti (*ang. Safety Management System* – *SMS)*, ter prek tega vzpostavitev sistema izmenjave varnostnih informacij in meritve zmogljivosti varnosti (angl. *safety performance mesurement*) in vpeljava nekaznovalne politike *(angl. just culture*).

**Obrazložitev posameznih členov**

K 1. členu predloga – obrazložitev spremembe 2. člena tarife (cena storitve)

Agencija že od leta 2020 na tarifi ustvarja presežek odhodkov nad prihodki, zato je treba vrednost točke uskladiti z naraščajočimi odhodki. Vrednost točke se ni spremenila od 15. julija 2017, zato se predlaga, da se vrednost točke poviša z osem na deset evrov, kar je 25-odstotno povišanje cene. Stopnja inflacije je bila v obdobju od začetka avgusta 2017 do konca aprila 2025  28,5-odstotna. Stroški povprečne mesečne bruto plače za javni sektor so se v obdobju od začetka avgusta 2017 do konca februarja 2025 povišali za 47,9 %. Na podlagi navedenega je povišanje vrednosti točke utemeljeno.

K 2. členu predloga – prehodna določba

Določa se, da se postopki, ki so bili začeti pred uveljavitvijo spremembe tarife, dokončajo po dosedanjih predpisih.

 K 3. členu predloga – končna določba

Določa se, da sprememba tarife začne veljati naslednji dan po objavi v Uradnem listu Republike Slovenije.

**PRILOGA 4**

**SKLEP SVETA JAVNE AGENCIJE ZA CIVILNO LETALSTVO REPUBLIKE SLOVENIJE**

****

1. [Predlog spremembe Tarife za izvajanje storitev Javne agencije za civilno letalstvo RS](https://www.caa.si/predlog-spremembe-tarife-za-izvajanje-storitev-javne-agencije-za-civilno-letalstvo-rs-1750315021.html)l [↑](#footnote-ref-1)
2. [eUprava - Predlog predpisa](https://e-uprava.gov.si/si/drzava-in-druzba/e-demokracija/predlogi-predpisov/predlog-predpisa.html?id=17951&lang=si) [↑](#footnote-ref-2)